|  |  |
| --- | --- |
| Arbeids- og sosialdepartementet |  |
|   |  |
|  |  |
|   |  |
|  | Vår fil: B19-GC |
|  | Vårt Arkiv: 402 |
|  | Saksbehandler: Grete Crowo |

 Oslo 03. januar 2019

**Høringssvar til høring om oppfølgingstjenester i Arbeids- og velferdsetatens egen regi**

Funksjonshemmedes Fellesorganisasjon (FFO) har gjennomgått høringsnotatet om oppfølgingstjenester i Arbeids- og velferdsetatens egen regi. Vi vil med dette avgi et kortfattet høringssvar.

**Arbeidsmarkedstiltak hjemlet i egen forskrift**

FFO støtter at oppfølgingstjenester i Arbeids- og velferdsetatens egen regi, reguleres som et arbeidsmarkedstiltak i en egen forskrift. Vi har ingen merknader med forslag til endringer når det gjelder utkast til forskrift.

Kronisk syke og funksjonshemmede kan ha behov for bistand og oppfølging fra NAV for å komme i arbeid. Vi har tidligere støttet at Arbeids- og velferdsetaten bygger opp kompetanse og får tilført ressurser, slik at etaten selv i enkelte tilfeller kan følge opp brukere som trenger bistand knyttet til å komme i ordinært arbeid og til jobbfastholdelse. Det er også positivt at NAV har utviklet metoder for individuell jobbstøtte, og at etaten har egne jobbspesialister som følger opp arbeidssøker.

Vi er enig i at dette arbeidsmarkedstiltaket først og fremst bør rettes til personer med omfattende/sammensatte bistandsbehov. Målgruppen for utvidet oppfølging har vært personer med moderate til alvorlige psykiske lidelser og/eller rusmiddelproblemer. Dette må fortsatt være en helt sentral brukergruppe for oppfølgingstiltaket. Samtidig er det viktig at oppfølgingstjenester i Arbeids- og velferdsetatens egen regi også kan gis til andre grupper som har behov for denne type omfattende formidlings- og oppfølgingsbistand fra NAV. Det er derfor bra at bestemmelsene i ny forskrift knyttet til innhold og personkrets ikke avgrenses kun til visse diagnosegrupper eller spesifikke utfordringer hos personen.

Med vennlig hilsen

**FUNKSJONSHEMMEDES FELLESORGANISASJON**

 

Eva Buschmann Lilly Ann Elvestad

Styreleder Generalsekretær